作者:查德卿
標題:越調・柳營曲金陵故址
內容:臨故國，認殘碑，傷心六朝如逝水。物換星移，城是人非，今古一枰棋。南柯夢一覺初回，北邙墳三尺荒堆。四圍山護繞，幾處樹高低。誰，曾賦黍離離。江上煙艇閒，雨蓑幹，漁翁醉醒江上晚。啼鳥關關，流水潺潺，樂似富春山。數聲柔櫓江灣，一鉤香餌波寒。回頭貪兔魄，失意放漁竿。看，流下蓼花灘。